ΜΙΑ ΣΚΛΗΡΗ ΛΕΥΚΗ ΕΠΟΧΗ (1989)
ΝΟΤΙΑ ΑΦΡΙΚΗ (1976)
Μετάφραση - Απόδοση: ktsioulis Μάρτιος (2019)
Ακούστε! Ακούστε!
Πώς θ' αγωνιστούμε για την ελευθερία ...
Όταν οι γονείς μας μεθοκοπούν στα κυβερνητικά μπαρ;
Μποϊκοτάρετε αυτά τα μέρη!
Με τη μπύρα που πίνετε αγοράζονται σφαίρες που σκοτώνουν τα παιδιά σας!
Αστυνομία!
Ελάτε παιδιά, πάμε!
Πρόσεχε το εξτρέμ!
Πάμε!
- Ναι. - Έλα, Γιόχαν!
- Ναι! - Έχει λαμπρό μέλλον.
Ήταν φανταστικό!
Ίδιος ο πατέρας.
- Στην οικογένειά σας! - Στον Γυμνασιάρχη μας!
- Έρχεσαι, Γκόρντον; - Ναι, κύριε Μπεν.
Ο Τζόναθαν θα έρθει να με βοηθήσει.
Πώς είναι ο Τζόναθαν; Έχει ακόμα προβλήματα με την άλγεβρα;
Προσπαθεί πολύ, κύριε Μπεν. Τα χρήματά σας δεν θα πάνε χαμένα.
- Η Έμιλι κι εγώ σας είμαστε ευγνώμονες. - Μη το σκέφτεσαι.
- Τα λέμε, Γκόρντον. - Εντάξει, κύριε Μπεν.
Μπες μέσα.
Έλα στον παππού.
Όπως η μαμά σου.
Να είσαι καλός με τον παππού.
Μη χτυπάς τον παππού.
Μύρισε.
- Σχεδόν έτοιμα, Κρις. - Σε λίγο.
Μακριά τα χέρια σου.
Γιόχαν, φέρ' το...
Την άλλη φορά να έχεις πιρούνι.
Τζόναθαν.
Λυπάμαι, Γκόρντον, αλλά πρέπει να είχαν κάποιο λόγο.
Ξέρω το γιο μου, κύριε Μπεν.
Αν λέει ότι δεν έκανε τίποτα, τον πιστεύω.
Όχι όμως το δικαστήριο.
Είχε δικηγόρο;
Ο δικηγόρος μας, Τζούλιους Nακούλα, είναι φυλακή.
- Γι' αυτό ήρθα σε σας, κύριε Μπεν. - Μπεν;
Έρχομαι, καλή μου. Φέρνεις λίγο ιώδιο;
Θεέ μου!
Γιόχαν.
Τζόναθαν, εξήγησες στο δικαστήριο τι ακριβώς συνέβη;
Τι ξέρει από δικαστήρια; Πριν να καταλάβει, τελείωσε.
Χρειαζόμαστε έναν καλό δικηγόρο, κύριε Μπεν.
Είναι πολύ αργά, Γκόρντον. Δεν μπορούμε να κάνουμε τίποτα.
Δεν καταλαβαίνετε, κύριε Μπεν. Δεν θέλω να έχει ποινικό μητρώο.
Θα τον συνοδεύει για μια ζωή.
Είναι πταίσμα. Ξέχασέ το, Γκόρντον.
Πάρε. Βαλ' του αυτό πίσω.
Δεν ανησυχώ γι' αυτά τα τραύματα. Ξέρω ότι θα γιατρευτούν.
Είναι γι' αυτά εδώ. Γι' αυτά ανησυχώ.
Δεν μπορεί να γίνει τίποτα.
Οι πληγές ήταν πολύ άσχημες, μπαμπά.
Κάτι πρέπει να έκανε.
- Τι του συνέβη; - Καταδικάστηκε σε ραβδισμό.
Αυτά τα παιδιά παλάβωσαν. Καταραμένοι άγριοι.
- Η μόνη γλώσσα που κατανοούν είναι η βία. Η λύση θα ήταν να τους δώσουμε τη γη τους.
Αφήστε τους να ζήσουν. Δεν θα υπάρχουν συγκρούσεις, όλοι θα είναι ευτυχισμένοι.
Αρκετή φλυαρία, ας φάμε.
Δεν με νοιάζει τι λένε οι άλλοι γονείς. Άκουσέ με.
Σου το λέω, όχι διαδηλώσεις. Αύριο πηγαίνεις σχολείο.
Δεν θα είναι κανείς, μπαμπά.
Θα είστε τότε μόνο εσύ και ο Ρόμπερτ.
Τι να πω στον κο Μπεν;
"Ευχαριστώ για τα δίδακτρα, αλλά ο γιος μου δεν θέλει να σπουδάσει;"
Ας κρατήσει ο κος Μπεν τα λευκά του χρήματα, για την εκπαίδευση των λευκών.
Θέλουμε να σπουδάσουμε στα Αγγλικά, όχι στα Αφρικανικά.
Δεν καταλαβαίνεις, μπαμπά.
Δεν θέλουν να μορφωθούμε πραγματικά.
Αν σπουδάσουμε στα Αφρικανικά, δεν έχουμε μέλλον, μπαμπά.
Θέλουν να είμαστε για θελήματα, ανθρακωρύχοι ...
Και κηπουροί σαν εμένα.
Ναι, μπαμπά.
Όλοι ξέρουν ότι είσαι σοφός άνθρωπος.
Όλοι έρχονται να σε συμβουλευτούν. Και σε σέβονται.
Θα έπρεπε να είσαι δικηγόρος, μπαμπά. Αλλά τι είσαι;
Είναι μια ειρηνική διαδήλωση.
Ξέρουμε ότι θα έρθει η αστυνομία.
Να είστε ήρεμοι, να είστε ψύχραιμοι.
Θυμηθείτε, είναι μια πορεία διαμαρτυρίας.
Δεν μαζευτήκαμε για να χτυπηθούμε με την αστυνομία.
Πάμε.
Παιδεία για τους Μπαντού!
"Ακούστε με!"
"Η διαδήλωση είναι παράνομη. Σας διατάζω να διαλυθείτε αμέσως!"
ΙΣΟΤΙΜΗ ΕΚΠΑΙΔΕΥΣΗ ΓΙΑ ΟΛΟΥΣ ΑΝΕΞΑΡΤΗΤΟΥ ΧΡΩΜΑΤΟΣ-ΦΥΛΗΣ Η ΠΙΣΤΗΣ
ΑΠΟΡΡΙΨΤΕ ΤΗΝ ΔΕΥΤΕΡΟΒΑΘΜΙΑ ΕΚΠΑΙΔΕΥΣΗ
"Είναι η τελευταία προειδοποίηση!"
"Διαλυθείτε αμέσως, αλλιώς θ' αναλάβω δράση."
Δακρυγόνα!
Έτοιμοι!
Πυρ!
Προσέξτε!
Καταδιώξτε τους!
Από 'δω.
Είναι πίσω σου.
Τζόναθαν!
Σκοτώσατε την αδερφή μου. Πυροβολήστε με!
Είπα πυροβολήστε με! Πυροβολήστε με!
Πες μου πάλι.
Ήσουν εκεί όταν έγιναν όλα αυτά;
Ναι, θείε.
- Και λες ότι είδες τα πάντα; - Ναι, θείε.
Είσαι σίγουρη ότι πήραν τον Τζόναθαν;
Ναι, θείε Γκόρντον. Έπιασαν και τον Ουέλλινγκτον.
Είναι κόλαση εκεί έξω.
Εκτελούσα χρέη ασθενοφόρου όλη μέρα, μεταφέροντας παιδιά στο νοσοκομείο.
Ένα μάλιστα πέθανε στο αμάξι.
Ένας Θεός ξέρει πόσα σκότωσαν τα καθάρματα.
Αυτό συμβαίνει στο Aλεξάντερ, στο Σπρίνγκς, σε όλους τους δήμους.
Στάνλεϊ, συνέλαβαν τον Τζόναθαν.
Δεν είναι στον κατάλογο.
Εντάξει, "φιλάρα", είναι όμως όλα τα ονόματα, "φιλάρα";
Σου είπα, δεν είναι υπό κράτηση. Προσπαθείς να με βγάλεις ψεύτη;
Όχι, "αφεντικό".
Γιατί δεν κοιτάζετε στο νοσοκομείο και το νεκροτομείο;
Θα το κάνω, "αφεντικό". Λες να είναι στα Κεντρικά, "αφεντικό";
- Αρκετά! Πηγαίνετε! Ο επόμενος. - Εντάξει. Ευχαριστώ, "αφεντικό".
Είναι το τρίτο από το πρωί, μπαμπά.
Γεια σου, Γκόρντον.
Γκόρντον, πού ήσουν εδώ και δύο ημέρες;
Περίμενε, μεγάλε.
Γκόρντον, σου μιλάω.
Τι συμβαίνει;
- Συνέλαβαν τον Τζόναθαν. - Πάλι; Για ποιο λόγο;
Υπάρχει μεγάλο πρόβλημα στα μέρη μας. Σκοτώνουν τα παιδιά μας.
Γκόρντον ...
Είδα τα πτώματα, κύριε Μπεν. Πολλά τα έχουν συλλάβει.
Πήγα στο νοσοκομείο, στο νεκροταφείο, παντού.
Η αστυνομία αρνείται ότι κρατούν τον Τζόναθαν. Εξαφανίστηκε.
Γιατί δεν μου το είπες;
Αυτό ακριβώς κάνω.
Μια στιγμή να δω τι μπορώ να μάθω.
Τον Ίαν Μακένζι, παρακαλώ.
Μπέντζαμιν Ντι Tόιτ.
Γνωριστήκαμε στου Πήτερ Κροζιέρ.
Παρακαλώ; Ναι.
Μπεν, τηλέφωνο.
Λέγετε; Ναι.
Είπαν πως πέθανε, κύριε Μπεν;
- Στις ταραχές. - Στις ταραχές;
Το μόνο που ξέρω είναι ότι τον έθαψαν γιατί κανείς δεν διεκδίκησε τη σορό του.
- Πού τον έθαψαν; - Δεν ξέρω.
Δεν ξέρετε;
Μόνο ο κος Μακένζι θα μπορούσε να το μάθει.
Θα το μάθω ο ίδιος.
Ορκίζομαι στον Θεό, ότι θα μάθω τι πραγματικά συνέβη...
- ... και πού αναπαύεται. - Άκουσε, Γκόρντον.
Αυτό που συνέβη είναι φρικτό, αλλά δεν μπορούμε να κάνουμε τίποτα περισσότερο.
Το ίδιο είπατε όταν τον μαστίγωσαν.
Είναι όμως το παιδί μου.
Η σορός του ανήκει στην Έμιλι κι εμένα.
Τζόναθαν!
Η ΑΣΤΥΝΟΜΙΑ ΣΚΟΤΩΝΕΙ ΤΑ ΠΑΙΔΙΑ ΜΑΣ 58 νεκρά-700 τραυματισμένα σε μια μέρα.
- Καληνύχτα, μπαμπά. - Πας για ύπνο;
Πήγαινε, καλέ μου.
Όνειρα γλυκά.
Το πήρε βαριά.
Χρόνια έχω να το δω.
Το έκανε ο Τζόναθαν, θυμάσαι;
Έλα για ύπνο.
Θα έρθω σε λίγο.
Καλά.
ΚΕΝΤΡΙΚΑ ΤΗΣ "ΕΙΔΙΚΗΣ ΥΠΗΡΕΣΙΑΣ"
- Συγγνώμη, κύριε. - Ναι;
Είδατε αυτό το αγόρι μέσα;
Όχι, δεν τον είδα.
Είναι το παιδί μου. Το πήραν μέσα.
Όχι, δεν το είδα.
Είδατε αυτό το παιδί μέσα;
Είναι γιος μου. Εκεί μέσα.
Έμιλι.
Τζούλιους Νακούλα, ο δικηγόρος μας.
Ώστε είσαι καθαριστής στα Κεντρικά της αστυνομίας.
Μάλιστα, κύριε.
- Πόσο καιρό δουλεύεις; - Είκοσι χρόνια, κύριε.
Πού είδες τον Τζόναθαν;
Στο κελί, κύριε Τζούλιους.
Του μίλησες;
Ναι και του είπα:
"Παιδί μου, τι σου έκαναν; "
Αλλά δεν μπορούσε ν' απαντήσει. Και τότε ήρθε ένας αστυνομικός.
- Εγώ είμαι, ο Ουέλλινγκτον. - Ουέλλινγκτον;
Πέρασε.
Μ' ελευθέρωσαν το απόγευμα.
Η μητέρα μου είπε ότι ήθελες να με δεις. - Ναι.
Τι σου έκαναν;
"Τι συμβαίνει με τα παιδιά του Σοβέτο;"
Δύο φορές έβαλαν έναν βρεμένο σάκο στο κεφάλι μου.
Δεν μπορείς ν' αναπνεύσεις, θείε.
Νομίζεις ότι θα πεθάνεις.
Δεν σταματούσαν, θείε.
Ρωτούσαν συνέχεια... "Ποιοι είναι οι αρχηγοί;"
Αλλά... τι μπορούσα να τους πω;
Δεν ξέρω τίποτα.
Άκουσα τον Τζόναθαν από δίπλα.
Φώναζε στα αφρικανικά.
"Σας παρακαλώ."
Μετά επικράτησε σιωπή.
Και ο άντρας είπε: " Έλα, Γκουμπένε".
"Σήκω".
"Πάψε να προσποιείσαι."
Αυτά είναι όσα ξέρω, θείε.
Αργότερα, κάποιος είπε ...
Ότι μεταφέρθηκε στο νοσοκομείο.
Δεν τον είδα ξανά.
Συλλάβετε τον μπάσταρδο.
Σου είπα υπαστυνόμε ο τύπος θα δημιουργούσε προβλήματα.
Έλα βοήθησέ μας!
Οι Ολλανδοί υπέφεραν από τη Βρετανική διακυβέρνηση κι αποφάσισαν...
να μετακινηθούν στο εσωτερικό, για να βρουν γη μακριά από τους Βρετανούς.
Κατά το μεγάλο ταξίδι, έπρεπε να πολεμήσουν πολλές ντόπιες φυλές.
Τους Κόσα, Zουλού, Tσουάνα...
...Μπασούτου και άλλες.
Τους νίκησαν κι απέκτησαν αγροκτήματα σε όλη τη Νότια Αφρική.
Εντάξει μαϊμουδίτσες, τελειώσαμε.
Σ' ευχαριστώ, Σουάνεπουλ.
Θέλετε να με δείτε;
Συγγνώμη, κύριε Μπεν.
Λέγομαι, Έμιλι.
Ο Γκόρντον είναι άντρας μου.
Τι έγινε;
Έχω ραντεβού με τον συντ/ρχη Φογιόν. Λέγομαι Μπέντζαμιν Ντι Tόιτ.
Υπογράψτε τη φόρμα.
- Ο κύριος Ντι Τόιτ. - Περάστε, κε Ντι Τόιτ.
- Συντ/ρχης Φογιόν... Ο Αστυνόμος Στολζ . - Χάρηκα πολύ.
Σας έβλεπα που παίζατε με τους Τρανσβάαλ. Ήσασταν σπουδαίος παίκτης.
Ήταν πριν από πολύ καιρό.
- Ένα αυτόγραφο για τον γιο μου; - Πολύ ευχαρίστως.
- Το όνομά του; - Γιάνι.
Ο γιος μου θα ενθουσιαστεί.
- Παίζει ράγκμπι; - Ποδόσφαιρο.
Μας πρόδωσε.
Ευχαριστώ πάρα πολύ. Τα λέμε συντ/ρχα.
Καθίστε.
Ώστε θέλετε να μάθετε για τον κρατούμενο, Γκόρντον Γκουμπένε.
Ναι.
Έλεγα ότι ίσως πρόκειται περί παρεξήγησης...
- ...και ότι θα βοηθούσα να επιλυθεί. - Παρεξήγηση;
Γνωρίζω τον Γκόρντον Γκουμπένε πάνω από 15 χρόνια, συντ/ρχα.
Είναι έντιμος, επιμελής, εργατικός, Αφρικανός.
Δεν μπορώ να φανταστώ γιατί κρατείται.
Θα εκπλαγείτε πόσους...
...έντιμους, θρησκόληπτους, "Μπαντού" συναντάμε καθημερινά.
Κε, Ντι Τόιτ, η δουλειά μας δεν είναι εύκολη.
Ο Τύπος κραυγάζει για δολοφονίες, ειδικά ο αγγλικός...
και θα είναι οι πρώτοι που θ' αντιδράσουν αν οι αριστεροί πάρουν την εξουσία.
Κάνουμε απλά τη δουλειά μας. Είμαι βέβαιος ότι καταλαβαίνετε.
Φυσικά και καταλαβαίνω, συντ/ρχα.
Ξέρω πόσο περίπλοκη είναι η θέση σας. Απλώς προσπαθούσα να πω ότι ...
... άνθρωποι είμαστε και όλοι κάνουμε λάθη.
Ναι, πράγματι έτσι είναι. Κε, Ντι Τόιτ, είναι αλήθεια.
Νομίζω ότι έχει γίνει κάποιο λάθος εδώ.
Μπορώ να σας κάνω μερικές ερωτήσεις για τον Γκουμπένε;
Ελεύθερα.
Σας μίλησε ποτέ για τον θάνατο του γιου του;
Εγώ του ανακοίνωσα τα νέα.
Αποδέχτηκε την αλήθεια;
Ταράχτηκε, φυσικά.
Είναι θρησκευόμενος και με τον καιρό θα το πάρει απόφαση, είμαι βέβαιος.
Εννοείτε ότι δεν το πήρε.
Εξοργίστηκε; Αντέδρασε;
Ελάτε τώρα, συντ/ρχα.
Αν κάποιος σας έλεγε ότι το παιδί σας είναι νεκρό...
...χωρίς να σας εξηγήσει πώς ή πού είναι θαμμένο...
...δεν θ' αναστατωνόσασταν;
Του εξηγήσαμε πως πέθανε ο γιος του.
Και την κατάλληλη στιγμή, θα του πούμε που είναι θαμμένος.
Τι περιμένετε;
- Έχετε γιο, κε Ντι Τόιτ; - Ναι.
Καίει και καταστρέφει ό,τι πιάνει στα χέρια του;
Όχι. Ούτε και ο δικός μου. Δεν το καταλαβαίνω αυτό...
...από τη στιγμή που η κυβέρνηση τους φέρεται με τόση γενναιοδωρία.
Σκεφτείτε το.
Είμαστε μαζί σας, όχι εναντίον σας.
Πιστέψτε με, συμφωνώ μαζί σας, συν/ρχα.
Αν ο Γκουμπένε είναι αθώος όπως ισχυρίζεστε, θα ελευθερωθεί σύντομα.
Έχετε τον λόγο μου.
Σας ευχαριστώ, συντ/ρχα. Μπορώ να σας ζητήσω μια χάρη;
Η γυναίκα του Γκόρντον ανησυχεί πολύ.
Μπορεί να του φέρει καμιά αλλαξιά ρούχα και φαγητό;
Φυσικά, κανένα πρόβλημα. Και σας ευχαριστώ για τη βοήθεια.
Ευχαριστώ.
Λέγε, γαμημένε μπάσταρδε ...
Ποιος σου είπε αυτές τις μαλακίες;
Γιατί δεν απαντάς, "Κάφρε";
Ποιος σου είπε να μαζέψεις τις ένορκες βεβαιώσεις;
Θέλω τη σορό του γιου μου.
Εντάξει, "Κάφρε".
Πάλι από την αρχή.
Σεπάτι, ετοίμασε τα ποτά, καλά;
Τι θέλεις;
Συγγνώμη, κυρία. Ήρθαμε να δούμε τον κο Μπεν. Είμαι η γυναίκα του Γκόρντον.
Τα δόντια ήταν στην τσέπη από το πουκάμισο που άλλαξε με καθαρό.
Ναι, μια στιγμή.
Ένας από τους συνεργάτες του μπορεί να σε δει αμέσως.
Ναι.
Ντικ Πήτερσον...
...οδός Χίλνταουν 22 .
Κατάλαβα. Ευχαριστώ.
Συγγνώμη που σας ενοχλώ Σαββατιάτικα κε Μακένζι, αλλά...
Ναι, ευχαριστώ.
Σας ευχαριστώ, κε Μπεν.
Μη πάψεις να ελπίζεις, Έμιλι.
Η ελπίδα είναι λέξη των λευκών, αφεντικό. Εμείς δεν τη χρειαζόμαστε.
Έλα, Έμιλι.
Όλα θα είναι καλύτερα αύριο.
Γιατί να συλλάβουν έναν αθώο άνθρωπο, Μπεν;
Η Ειδική μας Υπηρεσία είναι πολύ απασ- χολημένη με τρομοκράτες και κομμουνιστές.
Είναι δύσκολοι καιροί, Μπεν. Υπάρχουν παντού ανατρεπτικά στοιχεία.
Ξέρεις τον Γκόρντον. Ένας κηπουρός είναι, που να πάρει.
Δεν ξέρω τίποτα για τον Γκόρντον, Μπεν, ούτε κι εσύ.
Φροντίζει τα λουλούδια και τους θάμνους. Αυτό μόνο γνωρίζουμε.
Οι μαύροι έχουν διπλή ζωή. Μια που βλέπεις και μια κρυφή.
Γι' αυτό μου αρέσουν.
Από τη μια σου χαμογελούν κι από την άλλη σε μαχαιρώνουν.
Ο Γκόρντον ήθελε μόνο να βρει τη σορό του γιου του.
- Αυτό δεν είναι έγκλημα. - Τότε να μην ανησυχεί για τίποτα.
Εκτός από τα δόντια του.
Πως νιώθεις σήμερα; Είσαι έτοιμος να μιλήσεις ή να πετάξεις;
Αστυνόμε;
- Πάντα θα χτυπάς για να μπεις εδώ! - Μάλιστα, Αστυνόμε.
Πιστεύεις ότι θα είναι έτοιμο για τα γενέθλια του Πητ;
Στάνλεϊ.
Ο Γκόρντον πέθανε.
Λένε ότι αυτοκτόνησε.
Κρεμάστηκε.
Θεέ μου!
Γιατί ν' αυτοκτονήσει;
Είπα ότι έτσι ΛΕΝΕ αυτοί.
Τι εννοείς;
Τι εννοώ; Εσύ τι νομίζεις για τον Τίμολ που λένε ότι πήδηξε από τον 10ο όροφο;
Για τον Γκούντλε; Για τον Μοσάλα;
Ο Τζόι; Ο Μαλέλε; Και άλλους 37 σου έχω.
Όλοι πέθαναν στα Κεντρικά της Αστυνομίας. Όλοι αυτοκτόνησαν, ε;
Πού είναι η σορός του; Στο Σοβέτο;
Θα ήθελα να τον δω.
Άκου, ήρθα για να μεταφέρω το μήνυμα της Έμιλι, τίποτ' άλλο.
Μην είσαι ανόητος, Μπεν.
Θέλω να τον δω, Σούζαν.
Γίνονται ταραχές σε όλο το Σοβέτο. Μη γυρεύεις το μπελά σου, φίλε.
- Θέλω να τον δω. - Τα έχεις χαμένα, μην ανακατεύεσαι.
Θα πάω μόνος μου τότε.
Τι θα κάνεις, "αφεντικό"; Θ' αγοράσεις χάρτη;
ΣΟΒΕΤΟ
ΓΡΑΦΕΙΟ ΤΕΛΕΤΩΝ "ΜΟΡΟΚΑ"
Εντάξει, τελείωσαν.
Καλώς ήλθες στη γη της αγάπης και της δόξας. Έλα.
Βιάσου.
Εντάξει. Είναι μαζί μου.
Γεια σου, Στάνλεϊ. Ποιος είναι αυτός;
Κε, Ντι Τόιτ, συγγνώμη που σας ενοχλώ.
Μελάνι Μπρούερ από την "Ντέιλι Μέιλ". Να σας μιλήσω για τον Γκόρντον Γκουμπένε;
Ξέρω ότι τον γνωρίζετε από χρόνια.
Όχι.
Τι θα κάνει η Έμιλι τώρα;
- Θέλει να γίνει έρευνα. - Αλήθεια;
Ωραία. Θα ζητήσω από τον Ίαν Μακένζι να τη βοηθήσει.
Αν αυτό σε κάνει να νιώθεις καλά, "αφεντικό".
Θα με πάρεις στην κηδεία.
Πας καλά;
Δεν είναι μέρος για σένα, φίλε.
Έλα. Πάρε αυτόν τον αριθμό.
Αν με χρειαστείς και δεν είμαι εκεί, πες ότι τηλεφώνησε το "Αφεντικό". Καλά;
Γιατί μ' αποκαλείς "Αφεντικό", τελικά;
Φτάνουν τόσα για σήμερα, φίλε μου.
Σ' ευχαριστώ.
Γεια σου, Μπεν!
- Ποιος ο λόγος να έρθεις εδώ; - Τι;
- Ο Γκόρντον δολοφονήθηκε. - Έλα τώρα.
Είδα το πτώμα του. Ίσα που αναγνώρισα το πρόσωπό του.
- Δολοφονήθηκε. - Γεια σου, Σούζαν.
Τι γίνεται με σένα, μπαμπά;
Πηγαίνοντας στο Σοβέτο... θα μπορούσες να σκοτωθείς.
Ο κος Ντι Τόιτ, κύριε.
Κύριε Ντι Τόιτ.
- Πώς είστε, κ. Mακένζι; - Τι κάνετε; Kαθίστε.
Σας ζητώ συγγνώμη.
- Συγχωρέστε με. - Λυπάμαι που δεν αισθάνεστε καλά.
Στην πραγματικότητα αισθάνομαι μάλλον καλύτερα σε σύγκριση.
Δυστυχώς, ερωτεύτηκα αυτά τα λουλούδια πριν από 10 χρόνια.
Τα πρόσεχα, τα φρόντιζα...
Και μετά, σαν αχάριστες ερωμένες...
...μ' ευχαρίστησαν με μόνιμη αλλεργία.
Η αγάπη όμως μου γι ' αυτά δεν έχει όρια.
Ειδικά γι' αυτό το όμορφο κι ενοχλητικό λουλούδι.
Κάτι πρέπει να υπάρχει που μπορείτε να κάνετε.
Απατεώνες γιατροί, σου αμολάνε κάτι, παίρνουν τα λεφτά σου...
Παίρνω αυτές τις παστίλιες.
Εντελώς αναποτελεσματικές, αλλά έχουν καλή γεύση.
Μου αρέσει πολύ η λεβάντα. Θέλετε μία;
Όχι, ευχαριστώ.
Συγχωρέστε με. Θα θέλατε ένα φλιτζάνι τσάι;
Όχι, ευχαριστώ.
Είμαι εδώ για ένα ζήτημα δικαιοσύνης.
Α, δικαιοσύνη.
Νομίζω ότι αυτό είναι πολύ πιο περίπλοκο από το να σας προσφέρω ένα φλιτζάνι τσάι.
Αλλά όπως και να 'χει, παρακαλώ συνεχίστε.
Γκόρντον Γκουμπένε.
Θυμάστε την ιστορία του Γκόρντον Γκουμπένε;
Ναι, φοβερή, φοβερή ιστορία.
Θέλω ν' αποδοθεί δικαιοσύνη γι 'αυτόν, με κάθε νομικό μέσο.
Βλέπετε, δικαιοσύνη και νόμος ...
Κε Ντι Τόιτ, συχνά είναι...
Πιστεύω ότι θα μπορούσαν να περιγραφούν ως μακρινά ξαδέλφια.
Κι εδώ στη Νότια Αφρική, δεν έχουν καμία σχέση μεταξύ τους.
Διάβασα τον φάκελό σας.
Και φοβάμαι ότι πρέπει να σας Συμβουλέψω να τα παρατήσετε.
- Να τα παρατήσω; - Ναι.
Επειδή δεν μπορεί να γίνει τίποτα.
Αυτό είπα για τον γιο του όταν μαστιγώθηκε.
Και τώρα είναι νεκρός.
Το ίδιο σκέφτηκα για τον Γκόρντον όταν ήταν στη φυλακή.
Τώρα είναι νεκρός από δική μου αμέλεια.
Ξέρω αυτήν την οικογένεια εδώ και 15 χρόνια, κε Μακένζι.
Δεν μπορώ να τα παρατήσω.
Ναι.
Αυτό είναι πολύ σημαντικό, φυσικά.
Πρέπει να υπάρχει κάποια έννομη τιμωρία για όσους διαπράττουν φόνο.
Κύριε Ντι Tόιτ, μπορώ να σας ρωτήσω ...
...πόσο καιρό ζείτε μαζί μας στη Νότιο Αφρική;
Όλη μου τη ζωή.
Νομίζω ότι ...
Δεν είμαι ο δικηγόρος που αναζητάτε. Λυπάμαι.
Δεν καταλαβαίνω, κε Mακένζι.
Νόμιζα ότι είχατε αναλάβει πολλές υποθέσεις και τις κερδίσατε...
υπέρ των ανθρωπίνων δικαιωμάτων.
Όχι, αυτό που δεν αντιλαμβάνεστε...
...είναι ότι κάθε φορά που κέρδιζα μια υπόθεση, άλλαζαν το νόμο.
Επομένως θα σας συμβούλευα...
...να τα παρατήσετε.
Θα βρω άλλο δικηγόρο και θα σας αποδείξω ότι κάνετε λάθος.
Χαίρετε, κε Μακένζι.
Καθίστε, κύριε Ντι Τόιτ. Θα αναλάβω την υπόθεσή σας.
Θα αναλάβω την υπόθεσή σας, για να καταστεί απολύτως σαφές...
ότι η δικαιοσύνη στη Νότια Αφρική εφαρμόζεται εσφαλμένα ...
...όταν πρόκειται για φυλετικό ζήτημα!
Έμιλι, πώς είσαι;
- Ο πάτερ Μασονάνε. - Μπέντζαμιν Ντι Τόιτ.
- Η φίλη μου, Μάργκαρετ Λιτουάμπα. - Μπέντζαμιν Ντι Τόιτ.
Παρακαλώ.
Ορίστε, καθίστε.
Έμιλι, είδα τον κο Mακένζι ...
...και συμφώνησε να σ' εκπροσωπήσει στην έρευνα.
Σας ευχαριστώ, κύριε Μπεν.
Ο καλύτερος που μπορούμε να έχουμε.
Οι προθέσεις σας είναι καλές, κύριε, αλλά καλύτερα να το ξεχάσουμε.
Εάν διατηρήσουμε τον πόνο ζωντανό, το μίσος θα αποδυναμώσει την πίστη μας.
Σκότωσαν τον γιο μου, ένα καλό παιδί.
Σκότωσαν τον άντρα μου, που έπραξε τα απαραίτητα σαν πατέρας.
Οι άνθρωποι πρέπει να γνωρίζουν την αλήθεια.
Οι ζωντανοί κλείνουν τα μάτια των νεκρών.
Και τώρα οι νεκροί θ' ανοίξουν τα μάτια των ζωντανών.
Δεν φοβάσαι το δρόμο που παίρνεις, αδελφή Έμιλι;
Όχι.
Αφήνουμε τώρα το όμορφο Σοβέτο, ένα σφαγείο πρώτης κατηγορίας.
Τι είσαι εσύ, Στάνλεϊ;
Μια άθλια μαύρη γάτα τη νύχτα, "αφεντικό".
Είμαι βέβαιος.
- Και η Έμιλι; - Είναι σαν αδελφή.
- Μεγαλώσαμε μαζί. - Τότε είσαι Ζουλού;
Zουλού, Κόσα, Σότο, οτιδήποτε. Είμαι Αφρικανός, αυτό έχει σημασία.
Κι εγώ.
Ο πατέρας μου είχε μια φάρμα.
Μεγάλωσα στην ύπαιθρο όπως όλα τα παιδιά της Αφρικής.
Έτρωγα αφρικανικό χυλό. Παπούτσια μόνο τη Κυριακή.
Ξυπόλητος, χωρίς δικαίωμα ψήφου. Με τα ατομικά έγγραφα πάντα μαζί.
Φυλακή "Ρόμπιν Άιλαντ". Πρόσεχε, "αφεντικό".
Ναι.
- Καλημέρα δρ. Χέρτζογκ. - Καλημέρα.
Έλεγα μήπως μπορούσατε να με βοηθήσετε στην αναγνώριση αυτών των αντικειμένων.
Τα αναγνωρίζετε;
Φαίνονται για ανθρώπινα δόντια.
Ναι, ανήκουν στον εκλιπόντα...
...Γκόρντον Γκουμπένε.
Πιθανόν.
Ειδοποιηθήκατε από τον αστυνόμο, Στολζ;
Ναι...
Ο Γκουμπένε παραπονέθηκε για πονόδοντο.
Τι το αξιοσημείωτο είχε η εμφάνισή του;
Τίποτα.
Βλέπετε, η έκθεση της αστυνομίας αναφέρει:
"Οι τραυματισμοί στο κεφάλι και στο σώμα του ήταν εκτενείς."
Δεν διεγείρει τη μνήμη σας, έστω και λίγο;
Δεν ξέρω.
Δεν ξέρετε αν θυμάστε ή όχι;
Θυμάμαι ότι έβγαλα τα σάπια δόντια από το στόμα του.
Χορηγήσατε αναισθητικό ...
προτού εξάγετε τα δόντια από τις σιαγόνες του;
Δεν θυμάμαι.
Ποιος σας διέταξε να εξάγετε τα δόντια;
Δεν θυμάμαι.
Δρ. Χέρτζογκ, τι μέρα έχουμε σήμερα;
Παρασκευή, 24 του μηνός.
Νιώθω ιδιαίτερη ανακούφιση.
Νόμιζα ότι απωλέσατε πλήρως τον έλεγχο των ικανοτήτων σας.
Τελείωσα, ευχαριστώ. Όχι άλλες ερωτήσεις.
Ο εκλιπών συνελήφθη στις 27 Ιουλίου, σωστά;
Ναι.
Και ποιος ήταν ο λόγος της σύλληψης του Γκόρντον Γκουμπένε;
Είχε στην κατοχή του ενοχοποιητικά έγγραφα.
Υποβάλλω ένσταση.
Καλημέρα, Αστυνόμε, Στολζ.
Καλημέρα, κε Μακένζι.
Δεν έχουμε μπροστά μας κανένα απολύτως στοιχείο...
...ότι τα έγγραφα αυτά είναι ενοχοποιητικά, Εντιμότατε.
Μπορείτε να μας δώσετε ένα παράδειγμα, Αστυνόμε, Στολζ;
Ναι, είχε εγγραφεί μέλος στην εφημερίδα "Ο Κόσμος για τους Μαύρους Εργάτες".
Είμαι κι εγώ συνδρομητής στην ίδια εφημερίδα.
Πιστεύετε, Εντιμότατε, ότι με θέτει... σε κίνδυνο σύλληψης και κράτησης;
Δεν έχω να προσθέσω τίποτα, Εντιμότατε.
Η ένσταση απορρίφθηκε. Συνεχίστε με τα στοιχεία σας συνήγορε, Λάου.
Με συγχωρείτε, Εντιμότατε. Είπατε ότι η ένστασή μου απορρίφθηκε;
Ναι, απορρίφθηκε.
Πείτε στο δικαστήριο για το θάνατό του.
Μου τηλεφώνησαν στις 6 το πρωί.
Ενημερώθηκα ότι ο κρατούμενος κρεμά- στηκε με σχοινί δεμένο από το παράθυρο.
Ναι. Και μετά;
Κάλεσα τον δρ. Γιάνσεν να κάνει νεκροψία.
Σας ευχαριστώ, Αστυνόμε, Στολζ.
Γνωρίζετε, κύριε Στολζ ...
...ότι πραγματοποιήθηκε νεκροψία....
...εκ μέρους της οικογένειας Γκουμπένε;
Ναι, από τον δρ. Χασίμ και η υπογραφή του είναι εκεί.
"Και πού είναι ο καλός γιατρός τώρα;"
"- Κρατείται. - Με ποια κατηγορία;"
"- Νόμος για την εσωτερική ασφάλεια. - Αυτή είναι η υπογραφή του;"
Ευχαριστώ.
Αυτή είναι.
Έχω έναν γραφολόγο που θα ορκιστεί ...
ότι δεν είναι η υπογραφή του δρ. Χασίμ.
Έχουμε τρεις γραφολόγους της αστυνομίας που θα ορκιστούν ότι είναι.
Μόνο τρεις;
Βλέπετε, ο δρ. Χασίμ βρήκε ...
...ότι οι εκδορές στο λαιμό του φυλακισμένου ήταν ... Α, μάλιστα.
"Δεν έγιναν από σχοινί, αλλά από αλυσίδες".
Ένσταση! Πού είναι ο μάρτυρας να το ισχυριστεί, Εντιμότατε;
Ο δρ. Χασίμ είναι ο μάρτυρας μου.
Ξέρετε ότι ο δρ. Χασίμ δεν μπορεί να καταθέσει.
Ξέρω επίσης ότι μπορεί να κληθεί από την Εντιμότητά σας ενώπιον του δικαστηρίου.
Συνοδευόμενος από ένοπλη φρουρά...
...αλυσοδεμένος από τον λαιμό μέχρι τα πόδια και μέσα σε λίγα λεπτά.
Δεν μπορούμε ν' αγνοούμε πράξεις προδοσίας όποτε μας αρέσει, κε Mακένζι.
Ανησυχείτε, Εντιμότατε, μήπως έχει...
εκρηκτικές ύλες κρυμμένες στο σώμα του...
...με την πρόθεση να τινάξει στον αέρα αυτήν την αίθουσα;
Σας εφιστώ την προσοχή ως προς τις παρατηρήσεις σας.
Σας προειδοποιώ, αυτό το δικαστήριο δεν θ' ανεχθεί προσβολές.
Σας ζητώ συγγνώμη, κύριε.
Εντιμότατε...
Θα καλέσω έναν μάρτυρα να καταθέσει για την κατάσταση της υγείας του Γκουμπένε.
Καλώ τον Άτσιμπολτ Μαμπάσο.
Θα διαβάσω στο δικαστήριο μια δήλωση που υπογράψατε ...
Άτσιμπολτ Μαμπάσο.
Καταλαβαίνετε;
Ναι.
"Είδα να τον φέρνουν αργά το απόγευμα."
"Αντάλλαξα κάποια λόγια μαζί του."
"Φαινόταν μια χαρά."
"Δεν είδα κανέναν να πηγαίνει στο κελί του μέχρι το πρωί ..."
"...που τον βρήκαν νεκρό."
Πρόκειται για τον Γκουμπένε;
- Όχι. - Τι;
Όχι, δεν είναι αλήθεια.
Μα υπέγραψες αυτήν την κατάθεση.
- Την υπέγραψες. - Όχι, δεν είδα ποτέ τον Γκουμπένε!
Την υπέγραψα γιατί μ' εξανάγκασε ο Αστυνόμος Σολζ.
Αυτό μου έκανε.
Πάρτε τον έξω.
Πάρτε τον έξω! Σιωπή!
Θα ήθελα να ξανακαλέσω τον Αστυνόμο Στολζ στο έδρανο των μαρτύρων.
Έλα, Θεέ! Κάποιος φίλος θα του το έχει κάνει...
για να δημιουργήσει εικόνα προπαγάνδας στον αυριανό τύπο.
Και η αποψινή του αυτοκτονία θ' απο- τελέσει άλλη μία εικόνα προπαγάνδας...
...στον αυριανό τύπο;
Εντιμότατε, είμαστε εκεί έξω καθημερινώς...
...πολεμώντας τρομοκράτες και κομ- μουνιστές. Κι αυτός ο άνθρωπος εδώ ...
...προσπαθεί να αμαυρώσει τη φήμη της "Ειδικής Υπηρεσίας".
"Ειδική Υπηρεσία;"
Κε Πήτερσον, τις φωτογραφίες. Θα σας δείξω τι σημαίνει "Ειδική Υπηρεσία".
Έχω φωτογραφίες εδώ...
...που θα σας κάνει πολύ υπερήφανους για την "Ειδική Υπηρεσία" σας, κύριε.
Προσπάθησε να αυτοτραυματιστεί στα κάγκελα. Έπρεπε να τον συγκρατήσουμε.
Με κλομπς και μαστίγια;
Όχι, δεν χρησιμοποιήσαμε κλομπ, ούτε μαστίγιο.
Τότε πώς αιτιολογείτε αυτές τις πληγές ...
...αυτά τα χιαστί τραύματα στο σώμα του, μπρος και πίσω;
Πρέπει να χτύπησε στα κάγκελα, όταν προσπάθησε να βγει από το παράθυρο.
Συμπεριφερόταν σαν άγριο ζώο.
Αστυνόμε, Στολζ, περιμένετε να πιστέψει το δικαστήριο...
ότι αυτός ο άνθρωπος προσπάθησε να περάσει από τα κάγκελα με το κεφάλι...
...κι αφού απέτυχε σ' αυτήν την προσπάθεια, γύρισε πίσω...
κι έπεσε με απίστευτη δύναμη με την πλάτη, ξανά πάνω στα κάγκελα;
Προφανώς.
- Θα θέλατε να κάνετε μια επίδειξη ενώπιον του δικαστηρίου; / - Όχι.
Πολύ καλά.
Όσον αφορά την πολύ "ξεχωριστή" και "καλή δουλειά" της Ειδικής Υπηρεσίας σας.
Το έβδομο δεξί πλευρό σπασμένο.
Το δεξί χέρι σπασμένο. Θρόμβοι αίματος στον εγκέφαλο.
Μώλωπες σ' όλο το σώμα.
Είναι μεγάλη ντροπή να δείτε αυτές τις φωτογραφίες, κύριε;
Μία που μπορεί να σας ικανοποιήσει.
Το σαγόνι του σπασμένο.
Η μύτη του σπασμένη. Το ζυγωματικό του τσακισμένο.
Το μάτι του προεξέχει από την κόγχη και κρέμεται πάνω στο τσακισμένο ζυγωματικό.
Σημάδια και αποδεικτικά στοιχεία σοβαρών εγκαυμάτων... στα γεννητικά του όργανα.
Και όλα αυτά...
ενώ αυτός ο άνθρωπος προσπαθούσε να βγει από το παράθυρο;
Βγάλτε τους έξω!
Βγάλτε έξω από την αίθουσα, αυτούς που προκάλεσαν τη διακοπή!
Και οι υπόλοιποι κάνετε ησυχία, γιατί θα έχετε την ίδια αντιμετώπιση.
Κύριε Mακένζι.
Τι προσπαθείτε ν' αποδείξετε, μ' αυτήν την ανόητη απαγγελία;
Τι;
Προσπαθώ μάταια ν' αποδείξω ...
...μ' αυτήν την ανόητη απαγγελία...
...ότι στην πραγματικότητα δεν ήταν ο Γκόρντον Γκουμπένε...
...αλλά ο Αστυνόμος Στολζ... που συμπεριφέρθηκε σαν άγριο ζώο.
Ως εκ τούτου, παρά την επαίσχυντη εμφάνιση της πολιτικής αγωγής...
....όλα τα διαθέσιμα στοιχεία, αποδεικνύουν σαφώς και αναμφιβόλως...
...ότι ο θάνατος του Γκόρντον Γκουμπένε, δεν μπορεί ν' αποδοθεί ...
...στις δυνάμεις ασφαλείας της Νότιας Αφρικής.
Διακόπτεται η συνεδρίαση.
Μη στεναχωριέσαι, φίλε. Ρισκάρεις τη ζωή σου.
- Εξουσία! - Στον λαό!
"Δικαιοσύνη."
Δικαιοσύνη, δικαιοσύνη, δικαιοσύνη!
Μπες μέσα.
Περίμενε, Mέλανι, έρχομαι μαζί σου.
- Δεν τον σκότωσαν; - Φυσικά.
- Μα, είναι αδύνατο. - Η "Ειδική Υπηρεσία" κάνει ό,τι θέλει.
- Παρουσιάστηκε μόνο στο δικαστήριο. - Το έκανε εν γνώσει του.
Όλοι το είδαν όταν αποκάλυψε την πλάτη του.
Δεν θα το διακινδύνευαν.
Μπαμπά.
Κε Ντι Τόιτ, ο πατέρας μου, καθηγητής, Μπρουέρ.
- Μπέντζαμιν Ντι Τόιτ. - Χάρηκα.
- Μπράντι; - Ναι, ευχαριστώ.
Ο κος Ντι Τόιτ, νομίζει ότι δεν δείχνω ανήσυχη για το αποτέλεσμα της έρευνας.
Χάσαμε.
Έτσι, ε; Λυπάμαι που το ακούω.
Είναι όπως ο χορός, βλέπετε.
Πηγαίνεις πίσω, αλλά και προς τα εμπρός.
Αργά, αργά, γρήγορα-γρήγορα, αργά.
Πρέπει να συνεχίσεις να χορεύεις.
Χάρηκα για τη γνωριμία, κε Ντι Τόιτ.
Όλα είναι μια κοροϊδία.
Νόμος και δικαιοσύνη.
Όταν το σύστημα απειλείται, θα κάνουν καθετί για να το υπερασπιστούν.
Αυτό σημαίνει ότι ο μαύρος κρατούμενος ...
- Πώς λεγόταν; - Mαμπάσο.
Mαμπάσο.
Σημαίνει ότι ...
Έδωσε τη ζωή του ...
Για μια κοροϊδία;
Ήξερε, όπως και όλοι μας ότι με πολλούς νεκρούς, θα έχαναν το παιχνίδι.
Έτσι, θυσιάστηκε.
Χριστέ.
Τα έχεις ξαναδεί όλα αυτά, ε;
Για σένα είναι απλά μια άλλη ιστορία. Μια ακόμα δολοφονία δεν είναι κάτι νέο.
Θα σου πω όμως κάτι. Για μένα είναι.
Καλύτερα να ελέγχεις τον θυμό σου, Μπέντζαμιν Ντι Τόιτ.
Είναι αγώνας μεγάλης απόστασης. Θα χρειαστείς "ρυθμό".
- Ο κυνισμός συμβαδίζει με το επάγγελμα. - Δεν είναι κυνισμός, είναι ρεαλισμός.
- Δεν έχει σχέση με την πραγματικότητά μου. - Τα πάντα έχουν σχέση.
Το ότι δεν το έχεις ξαναδεί, δεν σημαίνει ότι δεν υπήρξε ποτέ.
Ο Στολζ δεν εμφανίστηκε χθες, κι ούτε πρόκειται φύγει.
Το ήξερες από πάντα, αλλιώς δεν θα ήσουν εδώ.
Είμαι πολύ μεγάλος.
Υπήρξα... πολύ αφελής... εδώ και καιρό.
Μη το λες αυτό. Έκανες το πρώτο βήμα.
Καλώς ήρθες στη Νότια Αφρική, Μπεν Ντι Τόιτ.
"Δεν απαντάμε σήμερα στο τηλέφωνο;"
Για τον Θεό μπαμπά, πώς άφησες να ξεφύγει έτσι η κατάσταση;
Εσύ και η γυναίκα του "Κάφρου" φαίνεστε σαν εραστές.
Σουζέτ! Πού είναι η μητέρα σου;
Μπαμπά, είσαι στην πρώτη σελίδα.
- Σκάσε! - Μη μιλάς έτσι στον αδερφό σου.
Πού είναι η μητέρα σου;
Ο Κρις έχει μια νέα σύμβαση με τον Βαν Ζιλ και τον Ρου.
Ξέρουν ποιος είσαι. Δεν σκέφτεσαι τους άλλους, ε;
Σουζέτ, απλά προσπαθούσα ... Γιατί να δικαιολογούμαι;
- Σουζάν - Μπαμπά!
Είσαι τόσο ανόητος.
Ναι;
Ποιος;
Δεν σας ξέρω και δεν έχω τίποτα να πω.
Όχι, σας ευχαριστώ για τη συμβουλή σας.
Η ΡΟΔΕΣΙΑ ΠΑΡΑΔΙΔΕΤΑΙ ΜΗ ΛΕΥΚΗ ΚΥΒΕΡΝΗΣΗ ΣΕ ΔΥΟ ΧΡΟΝΙΑ
Ρίξε μια ματιά σ' αυτό.
Καλημέρα.
Έχετε μάθημα στις 11:00. Έτσι δεν είναι, κύριε Ντι Τόιτ;
"Γιατί είναι αυτή εδώ;"
"Και γιατί είσαι εδώ;"
Για να φάμε μαζί.
Γιόχαν, πρέπει να μιλήσω στη μητέρα σου για λίγο.
- Δεν τελειώσαμε. - Δεν πειράζει, μπορώ συνεχίσω μόνος.
Σουζάν...
Σουζάν, κοίταξέ με. Δεν γίνεται να τρέχουμε από δωμάτιο σε δωμάτιο.
Δεν θέλω να μιλήσω, Μπεν. Μην ασχολείσαι.
Δεν είναι τόσο απλό.
Θα καταθέσουμε αγωγή κατά της αστυνομίας.
Καταθέσουμε;
- Ποιοι θα καταθέσουμε; - Η Έμιλι κι εγώ.
Γιατί αυτό;
Για ποιο λόγο;
Δεν ήταν ο γιος σου που πέθανε, Μπεν. Δεν ήταν η κόρη σου.
Ήταν ο Γκόρντον... ο κηπουρός.
Για τον Θεό, Σουζάν, δεν είναι μόνο για τον Γκόρντον.
Είναι για όλους μας.
Όχι. Είναι για όλους αυτούς.
Θα αισθάνομαι ένοχη, αν τους αφήσω να μου καταστρέψουν την οικογένεια.
Δεν θέλω το φάντασμα του Γκόρντον στο σπίτι μου.
Δεν θέλω αυτόν με τα σκούρα γυαλιά ...
...ούτε άλλους "Κάφρους" εδώ ξανά .
Θέλω όπως ήμασταν και πριν.
Αν ερχόσουν μαζί μου...
Αν έβλεπες τι έγινε στο δικαστήριο...
...θα καταλάβαινες, ότι δεν μπορούμε να είμαστε όπως παλιά.
- Ήμουν στο δικαστήριο. - Τι;
Άκουσέ με, Μπεν.
Άκουσα τι έκανε η αστυνομία, και δεν λέω ότι ήταν σωστό.
Έχεις την εντύπωση ότι οι μαύροι δεν θα έκαναν το ίδιο σε μας ...
...ή και χειρότερα, αν είχαν την ευκαιρία;
Πιστεύεις ότι θα μας αφήσουν να ζούμε όμορφα και ειρηνικά αν επικρατήσουν;
Θα μας καταβροχθίσουν.
Είναι η χώρα μας, Μπεν. Εμείς τη φτιάξαμε.
Δες τι γίνεται στην υπόλοιπη Αφρική. Επικρατεί χάος.
Όπως στον πόλεμο.
Πρέπει να επιλέξεις στρατόπεδο.
Δεν είσαι ένας απ' αυτούς, και δεν θέλουν να είσαι.
Ίσως να γίνουν φοβερά πράγματα.
Ίσως.
Πρέπει όμως να επιβιώσουμε.
Πρέπει να επιλέξεις την οικογένειά σου.
Αλλιώς θα μείνεις μόνος.
Πρέπει να επιλέξουμε την αλήθεια.
Είναι τόσο απλό;
- Ο Χασίμ είναι έξω; - Όχι, όχι, ακόμα.
Πρέπει να βρούμε κάποιον άλλο που είδε τον Γκόρντον και τον Τζόναθαν,
...από τη στιγμή που συνελήφθησαν.
Ξέρουμε που τους έπιασαν.
Κάποιος τους έβαλε στο φορτηγό.
Κάποιος τους μετέφερε. Υπήρχαν μάρτυρες παντού.
Βρες τους και θα ετοιμάσω τις ένορκες βεβαιώσεις.
Έχεις μέρος να τις κρύψεις;
Θα βρω μέρος.
Νομίζω ότι πρέπει να μιλήσω στον γιατρό που κατέθεσε στο δικαστήριο.
Πιστεύεις ότι θα σου μιλήσει;
Έχω την αίσθηση ότι εκτός δικαστηρίου θα το κάνει.
Καλώς.
Όταν έχουμε όλα όσα χρειαζόμαστε, θ' ανοίξουμε ξανά την υπόθεση.
Κύριε, Ντι Τόιτ.
Είπα ό,τι είχα να πω την περασμένη Παρασκευή στο δικαστήριο.
Καταλαβαίνω, γιατρέ. Είχα την αίσθηση ότι ...
...ήσασταν σε τόσο δύσκολη θέση στην κατάθεση, όσο κι εγώ.
Δεν είμαι βέβαιος ότι καταλαβαίνω τι εννοείτε.
Ένιωσα ότι θέλατε να πείτε την αλήθεια...
...και ότι μπορείτε να το κάνετε με μια ένορκη βεβαίωση.
Tην αλήθεια; Είπα την αλήθεια.
Τα δόντια του Γκόρντον ήταν σπασμένα.
Δεν τα βγάλατε εσείς.
Τι μου λέτε! Είστε ειδικός στον τομέα αυτό;
Πρέπει να ορκιστείς για να γίνεις γιατρός.
Τους φοβάστε, έτσι δεν είναι;
Αρκετά κύριε, Ντι Τόιτ.
Καλή σας μέρα.
Είδατε πραγματικά τον Γκόρντον Γκουμπένε;
Κι αν έλεγα όχι... θα είχε καμία σημασία;
Σας εύχομαι καλή τύχη.
Το σπίτι σου είναι αρκετά ασφαλές γι' αυτό;
Η πρώτη μας ένορκη βεβαίωση από τον Τζούλιους.
Μην ανησυχείς. Δεν θα τη βρουν ποτέ.
- Δεν θα έπρεπε. - Θα σου τηλεφωνήσω, Στάνλεϊ.
Λοιπόν, Toκοζίλε, πες μου τι συνέβη.
Την ημέρα της διαδήλωσης, η αστυνομία σκότωσε την αδερφή μου.
Κραύγαζα, "Σκοτώστε με".
Πυροβολήστε με!
Ο Τζόναθαν ήρθε και με βοήθησε.
Η αστυνομία μας συνέλαβε.
Μας πήγαν στο αστυνομικό τμήμα. Δεν είδα ξανά τον Τζόναθαν.
Ο Τζόναθαν ήταν σχεδόν λιπόθυμος όταν εισήχθη στο νοσοκομείο.
Το πρόσωπό του ήταν χάλια.
Μόνο γιατρός της αστυνομίας μπορούσε να τον δει.
Δύο μέρες αργότερα πέθανε.
Όταν έφεραν το πτώμα του Γκουμπένε στο νεκροτομείο ...
...τα ρούχα του ήταν μέσα στο αίμα.
Την ημέρα της νεκροψίας, πριν έρθει ο γιατρός ...
Ο Αστυνόμος Στολζ μου τηλεφώνησε.
Μου είπε: "Βγάλε τα ρούχα του και κάψ' τα. "
Σ' ευχαριστώ.
Κάτι μου λέει ότι δεν θα υπογράψεις ένορκη βεβαίωση.
Όχι, δεν μπορώ.
Θα ήταν αυτοκτονία.
Δουλεύεις στα Κεντρικά της Αστυνομίας;
Δεν είχα άλλη επιλογή. Με μετέφεραν πριν από τέσσερις μήνες.
- Είσαι στις ανακρίσεις; - Όχι.
Είμαι κλητήρας της "Εδικής Υπηρεσίας".
Πες του τι μου είπες.
Ήταν να παραδώσω έναν φάκελο στον Αστυνόμο Στολζ.
"Αστυνόμε".
"Μην ανοίξεις άλλη φορά την πόρτα χωρίς να χτυπήσεις!"
Άκουσα ότι πέθανε εκείνη την ημέρα.
Το αποκαλούν το αεροπλάνο. Το αγαπημένο τους παιχνίδι.
- Ποιος είναι; - Ο Ντούμα.
- Ο Ντούμα; - Ναι, τ' αμάξι μου έχει πρόβλημα.
Είναι μεσάνυχτα ρε φίλε.
ΝΤΟΠΙΟΣ ΑΣΤΥΦΥΛΑΚΑΣ ΠΥΡΟΒΟΛΗΘΗΚΕ
- Ο Τζόνσον Σερόκε; - Η "Ειδική Υπηρεσία" είχε δουλειά εψές.
Τα καθάρματα.
Ο καλύτερος τρόπος να θυμόμαστε κάποιον, είναι να συνεχίσουμε ν' αγωνιζόμαστε.
Δεν νομίζω ότι ο Στολζ ξέρει τι έχουμε, ξέρω όμως ότι δεν θα το διακινδυνεύσει.
Καλύτερα να προσέχεις.
Το μόνο που μπορώ να κάνω είναι να τους κρατήσω μακριά μου.
Όταν θέλουν να με πιάσουν, θα πιαστώ.
Αν θέλουν να με σκοτώσουν, θα πεθάνω.
Μέχρι τότε, θα κάθονται σε αναμμένα κάρβουνα.
Μπαμπά, ήρθαν κάποιοι.
- Τι συμβαίνει; - Έχω ένταλμα.
Ελπίζω να συνεργαστείτε.
Δεν καταλαβαίνω.
Γιατί δεν πας στο δωμάτιο;
Θα προτιμούσα να μείνει.
Ίσως μπορώ να σας βοηθήσω να βρείτε ...
Μην ανησυχείτε, κε Ντι Τόιτ.
Αν υπάρχει κάτι που μας ενδιαφέρει, θα το βρούμε.
Έχουμε άφθονο χρόνο στη διάθεσή μας.
Αστυνόμε;
- Μπορώ να δω την άδεια; - Ναι. Είναι στο γραφείο.
Παρακαλώ.
Δεν ήξερα ότι ήσασταν συγγραφέας, κε Ντι Τόιτ.
Πείτε μου τι ψάχνετε.
Δεν έχω τίποτα να κρύψω.
Αστυνόμε.
Είναι προσωπική αλληλογραφία.
Από τη γυναίκα μου ...
...όταν ήμασταν πολύ νέοι.
Δεν έχετε κανένα δικαίωμα να τα πάρετε.
Εσείς δεν έχετε δικαίωμα, κε Ντι Τόιτ.
Σας ζητώ συγγνώμη, κα Ντι Τόιτ.
Έχετε εξαιρετικό γούστο.
Λυπάμαι, μωρό μου. Τι ντροπή!
- Τι έγινε; - Άσ' τον ήσυχο.
Γιόχαν;
Ένας αστυνομικός πήγε στο σχολείο και του έκανε ερωτήσεις
- Τι σε ρώτησε; - Απλά ερωτήσεις.
- Τι είδους ερωτήσεις; - Για σένα.
Για τους ανθρώπους που ήρθαν στο σπίτι. Αν ξέρω τα ονόματά τους.
- Και τι τους είπες; - Τίποτα.
Τι έπαθε το πρόσωπό σου;
Μετά, κάποια παιδιά...
σε αποκάλεσαν "προστάτη των μαύρων", και κομμουνιστή.
Τους είπα να σταματήσουν, αυτοί όμως συνέχιζαν.
Λυπάμαι, γιε μου.
Απλά λυπάται.
Αν θέλετε να μάθετε κάτι για μένα, συν/ρχα, ρωτήστε εμένα.
Όχι τον γιο μου, εμένα.
Αν έχετε κάποια πληροφορία που θα μας βοηθούσε, καλά θα ήταν να την πείτε.
- Μη με απειλείτε, συνταγματάρχα. - Δεν είναι απειλή.
Πείτε το φιλική συμβουλή.
Δεν χρειάζομαι τη συμβουλή σας. Αφήστε μόνο ήσυχη την οικογένειά μου.
Είσαι καλά;
Μια χαρά, μπαμπά.
Μπαμπά, ξέρω ότι η αστυνομία σκότωσε τον Τζόναθαν και τον Γκόρντον.
Καταλαβαίνεις το γιατί;
Δεν είμαι βέβαιος, αλλά ξέρω ότι δεν είναι σωστό.
- Λυπάμαι πολύ για ό,τι συνέβη. - Μη σταματάς, μπαμπά.
Δεν θέλω να τα παρατήσεις.
Η Έμιλι Γκουμπένε;
Είναι μια ειδοποίηση έξωσης.
Σε τέσσερις εβδομάδες, θα μεταφερθείτε στη Ζούλουλαντ.
Είσαι χήρα τώρα. Δεν έχεις δικαιώματα σ' αυτό το σπίτι.
Επικοινώνησε με τη Μέλανι.
Καλά Χριστούγεννα.
Ο Χασίμ απελευθερώθηκε. Το νέο μόλις κυκλοφόρησε.
Υπέροχα. Θα πάω να τον δω.
Είσαι στην "τρίχα".
- Χριστουγεννιάτικο πάρτι στο γραφείο. - Ναι.
Πρέπει να πηγαίνω.
- Καλά Χριστούγεννα. - Σ' ευχαριστώ, Mέλανι.
ΔΡ. ΧΑΣΙΜ
- Ο δρ. Χασίμ; - Ναι;
Μπέντζαμιν Ντι Τόιτ, φίλος του Γκόρντον Γκουμπένε.
Η υπόθεση έκλεισε κε Ντι Τόιτ και δεν θέλω να έχω πλέον σχέση.
- Σκέφτηκα ότι... - Σπαταλάτε τον χρόνο σας.
Είμαι εξαντλημένος.
Ήρθα χθες μετά από τρεις μήνες απομόνωση και τώρα είμαι σε κατ' οίκον περιορισμό.
Δεν μπορώ να κάνω τίποτα περισσότερο για σας, λυπάμαι.
Ελάτε. Το σπίτι έχει κοριούς.
- Ναι; / - Ο δρ. Χασίμ μου έδωσε την έκθεση της νεκροψίας.
- Υπέροχα. - Έχω ένα όνομα για σένα.
Ουέλινγκτον Σετόλε.
Συνελήφθη με τον Τζόναθαν Γκουμπένε. Είδε τα πάντα.
- Που είναι τώρα; - Στη Ζάμπια.
Πρέπει να μου κάνει δήλωση.
Όχι, δεν θα μπεις στη Ζάμπια με διαβατήριο Νοτίου Αφρικής.
Το γνωρίζω. Ξέρεις κανέναν;
Κάποιον από την εφημερίδα;
Μπορώ να πάω από βδομάδα με το βρετανικό μου διαβατήριο.
Με τη δήλωση του Ουέλινγκτον θα στήσουμε τον Στολζ στον τοίχο.
Πυρ!
Καθαρίστε τα όπλα σας...
Θα ήθελα να σου ευχηθώ καλά Χριστούγεννα...
Αντ' αυτού, λυπάμαι που σου το λέω, αλλά απαλλάσσεσαι από τα καθήκοντά σου.
Για ποιο λόγο;
- Σε προειδοποίησα σαν αδελφό... - Για ποιο λόγο;
Πρώτο και κύριο, έχεις γίνει αφηρημένος.
Δεν είσαι ο καθηγητής που ...
Πόσα μαθήματα έχασες τον περασμένο μήνα;
Κόφτο.
Ξέρουμε ότι δεν έχει να κάνει με τα μαθήματα.
Πρόκειται για την "Ειδική υπηρεσία".
Είσαι Ολλανδικής καταγωγής, καθηγητής ιστορίας.
Η πρώτη σου υποχρέωση είναι απέναντι στους μαθητές.
- Τους δίδασκα. - Είναι θέμα αφοσίωσης.
- Σε ποιον; - Στην κοινότητά σου.
- Καλά Χριστούγεννα. - Κάτι ακόμα.
Θα ήταν καλύτερο να μην ερχόταν και ο γιος σου.
Δεν θέλουμε προδότες εδώ.
Τι περιμένουμε;
Τι δουλειά μπορεί να κάνει τώρα;
Θα βρω δουλειά.
Ελάτε, θα είμαι ο Άγιος Βασίλης.
Γιόχαν, άνοιξε αυτό.
Γιόχαν, θα είναι σίγουρα το πρώτο σου σετ ξυρίσματος.
Καλά Χριστούγεννα σε όλους.
Ειρήνη στη γη και όλες αυτές οι παπαριές.
Ποιος είναι αυτός ο μεθυσμένος "Κάφρος";
- Τι κάνεις εδώ; - Ποιος είναι αυτός ο γαμημένος, Μπόερ;
Τι είπε;
Θα τον σκοτώσω.
Κι εσύ, είσαι ντροπή για τον λαό σου.
Βγες έξω από το σπίτι μου.
Λυπάμαι, φίλε μου.
Σου χάλασα τα Χριστούγεννα.
Είσαι ένας ελεεινός μεθύστακας.
Ναι. Σωστά.
Απολύτως σωστά. Ξευτέλισε ελεύθερα έναν "Κάφρο".
Μπάσταρδε!
Σταματήστε!
Δεν μπορείς να μου μιλάς έτσι, Στάνλεϊ.
Η Έμιλι είναι νεκρή.
Ήρθαν να την πάρουν για τη Ζούλουλαντ.
Αρνήθηκε να πάει.
Πήραν τα παιδιά της και τα έβαλαν στο φορτηγό.
Έτρεξε πίσω τους...
...και πάλεψε να πάρει τα παιδιά της.
Τη χτύπησαν.
Η καρδιά της δεν άντεξε.
Τι όμορφη εικόνα.
Ένας μεθυσμένος "Κάφρος" κι ένας προδότης "Aφρικάνερ"(Ολλανδός).
" Όμοιος, ομοίου". Γιόχαν;
Δεν θέλω να φύγω μαμά. Μείνε σε παρακαλώ.
- Κάνε αυτό που σου λέω. - Άφησέ τον να μείνει, Σουζάν.
Προς το παρόν.
" Έγραψα αυτό για λογαριασμό του Γκόρντον..."
"...της Έμιλι και του Τζόναθαν Γκουμπένε, που δολοφονήθηκαν."
"Από αυτούς έμαθα ό,τι ξέρω τώρα. Κι αν μ' αυτό που γράφω... "
"μπορέσω ν' αλλάξω έστω κι έναν άνθρωπο που είναι τόσο τυφλός όσο ήμουν κι εγώ,"
"...τότε θα έχω δώσει κάποιο νόημα στη ζωή μου."
Δεν σε βοήθησα αρκετά, Γιόχαν...
Αλλά έκανες θαυμάσια δουλειά.
- Θα γίνει όμορφο άλογο. - Ευχαριστώ, μπαμπά.
Είσαι πολύ έξυπνο παιδί.
Είδες και άκουσες τα πάντα, έτσι δεν είναι;
Ναι, μπαμπά.
Κι αν συμβεί κάτι, θα ξέρεις τι να κάνεις, σωστά;
Ναι, μπαμπά.
Έγραψα τα πάντα εδώ. Το ίδιο έκαναν και οι άλλοι.
Ο Στάνλεϊ ξέρει πού βρίσκονται τα έγγραφα και τι πρέπει να κάνει.
- Θα σου δώσω το τηλέφωνό του. - Καταλαβαίνω, μπαμπά.
Ξέρεις πόσο περήφανος είμαι για σένα;
Κι εγώ είμαι περήφανος για σένα, μπαμπά.
Να σου δείξω πού είναι κρυμμένα τα έγγραφα;
Κάθομαι επάνω τους.
Κράτα αυτό.
Παίρνεις το κατσαβίδι.
Τα έγγραφα είναι εκεί. Βαλ' το μέσα.
Γεια σου, μπαμπά.
Γεια σου, Σουζέτ. Κράτα.
Έλα, Γιόχαν. Νόμιζα ότι θα περίμενες στην είσοδο.
- Ήρθες νωρίς. - Πάμε.
Η μαμά είναι στο αμάξι.
Πώς είναι;
Καλά είναι.
Είμαι βέβαιη ότι σε περιμένει, μπαμπά
Αμφιβάλλω, καλή μου.
- Γεια σου, Σουζάν. Πώς είσαι; - Καλά ευχαριστώ.
Γεια σου, μαμά.
- Θα έρθω να σε πάρω αργότερα. - Εντάξει.
Έλα.
Καλό σκυλάκι. Σου αρέσει, ε;
Ναι, ναι.
Αυτός είναι που ήρθε στο σχολείο, μπαμπά.
Άφησέ μας μόνους, Γιόχαν.
Καλησπέρα, κύριε Ντι Τόιτ.
Επέστρεψα τα χαρτιά που σας πήρα.
Υπογράφετε, παρακαλώ;
Γεια σου, Γιόχαν.
Ευχαριστώ.
Μπορώ να περάσω;
Τι θέλεις;
- Δεν είσαι πολύ φιλόξενος σήμερα. - Τι θέλεις;
Θέλω να μιλήσω για επιβίωση.
Τη δική μου ή τη δική σου;
- Για επιβίωση. - Για επιβίωση.
Η Έμιλι Γκουμπένε κηδεύτηκε σήμερα...
...κι εσύ μου μιλάς για επιβίωση.
Κε Ντι Τόιτ, υπάρχει μια γραμμή που δεν πρέπει να περάσεις.
Θα ήθελα να σε πείσω γι' αυτό.
Αντίο, Αστυνόμε.
"Σίγουρα δεν είναι δικό σας ή δικός μου." Σωστά, παππού;"
Πέσε κάτω, Γιόχαν!
Θεέ μου. Είσαι καλά;
- Mέλανι. - Μπεν.
Θέλω η εφημερίδα σου να δημοσιεύσει τις ένορκες βεβαιώσεις.
- Δεν υπάρχει χρόνος για δίκη. - Τι συνέβη;
- Γίνεται; - Ναι. Τι συνέβη;
Πυροβόλησαν στο σπίτι μου. Παραλίγο να σκοτώσουν τον γιο μου.
- Είναι καλά; - Καλά είναι.
Πού είναι τώρα;
- Έπρεπε να τον πάω στη μητέρα του. - Και;
Τίποτα. Δεν αναιρώ.
- Το ήθελες; - Μην είσαι ανόητη.
Δεν μπορώ. Όλο το σκεπτικό μου άλλαξε.
Τίποτα, τίποτα δεν είναι το ίδιο πια.
- Ξέρω. - Όχι, δεν ξέρεις.
Δεν μπορείς. Τους στήριζα, εσύ δεν το έκανες ποτέ.
Συμφωνούσα μαζί τους. Πίστευα τα ψέματά τους.
Ο γιος σου δεν θα το κάνει.
Με νίκησες.
Γιόχαν, κάτσε εκεί!
Καθάρματα.
Μπαμπά, τα έγγραφα. Τους ξεγέλασα.
Δεν βρήκαν την κρυψώνα μου.
Τα έκρυψα όταν μας είδε η Σουζέτ. Τους μίλησε, μπαμπά.
Όχι, Γιόχαν, δεν μπορούμε να είμαστε σίγουροι.
"Προσοχή, παρακαλώ."
"Οι επιβάτες των Αερογραμμών Ζάμπια, πτήση 91 από Λουσάκα..."
"...να μεταβούν στον γκισέ των αποσκευών της περιοχής Β."
Η δις Μπρούερ; Ελάτε μαζί μου.
Συγγνώμη.
- Είστε ο Στάνλεϊ - Ναι.
Λέγετε;
- Τι τρέχει; - Ο Στολζ είναι στη Μέλανι.
Πέσε κάτω.
Έι...
Πολύ εντυπωσιακό.
Πού είναι η Μέλανι;
Στο δρόμο για το Λονδίνο. Την απελαύνουν.
Χριστέ.
Ήξερε τι έκανε.
Η δήλωση του Ουέλινγκτον.
- Την είδες; - Είναι καλά.
Θα τη δούμε πάλι.
- Πού είναι τα άλλα έγγραφα; - Ασφαλή.
Είναι το μόνο που χρειαζόμαστε.
Θα τα πάμε στον φίλο μας στην εφημερίδα απόψε.
Όχι εσύ, φίλε.
Ξέρεις ότι ο Στολζ θα είναι πάντα η σκιά σου.
Αυτό σχεδιάζω. Θα είμαι το δόλωμα.
- Ναι; - Σουζέτ.
Γεια σου, κούκλα μου.
Όχι, είμαι καλά.
Δεν το έμαθες; Είχαμε μια διάρρηξη.
- Στο σπίτι; - " Όχι, στο γκαράζ."
Έκλεψαν τίποτα;
Έψαχναν κάτι πράγματα που είχα κρύψει εκεί.
- Τα βρήκαν; - Όχι, δεν βρήκαν τίποτα αλλά...
Χρειάζομαι ένα ασφαλές μέρος γι' αυτά.
- Γιατί να μη τα φυλάξω εγώ; - Θα το κάνεις;
"Αν το θέλεις."
Θα ήταν υπέροχο.
Θα έρθω να τα πάρω.
" Όχι εδώ."
Θα συναντηθούμε στο "Πίτσα Πάλας" στις 9:00.
Θα μπορούσες στις 8:00;
Ευχαριστώ.
- Τα λέμε, γλυκιά μου - Σ' αγαπώ.
Κι εγώ.
Αντίο.
Αυτά είναι τα έγγραφα.
Θα έρθει κάποιος αύριο να τα πάρει.
- Δύο καφέδες, παρακαλώ. - Πίτα;
- Ναι. - Όχι.
Με συγχωρείς που σ' επιβαρύνω με όλα αυτά.
Είσαι πολύ όμορφη.
Σ' ευχαριστώ, μπαμπά.
Πώς τα πάτε στο σπίτι;
Μια χαρά.
Το κουνιστό αλογάκι δεν θα είναι έτοιμο για τα γενέθλια του μικρού, Πητ.
Ξέρεις...
Έχω ακόμα τον μικρό ιπποπόταμο που μου έκανες.
- Αλήθεια; - Ναι.
- Σουζέτ. - Ναι.
- Σ' αγαπώ. - Κι εγώ.
- Καλύτερα να πηγαίνω. - Όχι, μη φεύγεις.
Πρέπει.
Μπαμπά.
- Καλή μου. - Να προσέχεις.
Ναι.
Παραγγείλατε δύο καφέδες.
Το ξέρω.
Μην ανησυχείτε, κα Κλόπερ. Μπείτε.
Την πόρτα, κα Κλόπερ.
Ορίστε τα έγγραφα, Αστυνόμε.
Σας ευχαριστώ.
- Η χώρα μας χρειάζεται κι άλλους σαν κι εσάς. / - Κάψτε τα.
Κάντε τα ό,τι θέλετε.
Θέλω μόνο όλα να επανέλθουν στην κανονικότητα.
Σας ευχαριστώ και πάλι, κα Κλόπερ.
ΚΑΝΕΙΣ ΔΕΝ ΜΠΟΡΕΙ ΝΑ ΕΙΝΑΙ ΕΛΕΥΘΕΡΟΣ ΜΕΧΡΙ ΟΛΟΙ ΝΑ ΕΙΜΑΣΤΕ ΕΛΕΥΘΕΡΟΙ
Μπέντζαμιν Ντι Τόιτ.
ΕΦΗΜΕΡΙΔΑ "Ντέιλι Μέιλ"
Γεια σου, Γιόχαν, προσοχή στον δρόμο. Αντίο.
Πήραν τα έγγραφα.
Μπράβο, μικρό "αφεντικό".
Μετάφραση - Απόδοση: ktsioulis Μάρτιος (2019)
ΕΚΘΕΤΗ Η "ΕΙΔΙΚΗ ΥΠΗΡΕΣΙΑ"
Οι Ένορκες Βεβαιώσεις συνδέουν ανώτερα στελέχη με δύο θανάτους.
Η κυβέρνηση αρνείται τις κατηγορίες.
Ο καθηγητής που παρέδωσε τις ένορκες βεβαιώσεις, θύμα ασυνείδητου οδηγού.
1989
Η κυβέρνηση της Νότιας Αφρικής συνεχίζει να φυλακίζει, να βασανίζει και να δολοφονεί
Άνδρες, γυναίκες και παιδιά, που αντιτάσσονται στο Απαρχάιντ.
Από την κήρυξη της χώρας σε κατάσταση εκτάκτου ανάγκης το 1986, 50.000 άνθρωποι
...ακόμα και μικρά παιδιά...
...συνελήφθησαν χωρίς κατηγορία για 850 ημέρες περίπου.
Η ταινία αφιερώνεται σε χιλιάδες ανθρώπους που έδωσαν τη ζωή τους...
...και σ' αυτούς που αγωνίστηκαν για μια δημοκρατική και ελεύθερη Νότια Αφρική.